ai4bharat/Pralekha huggingface dataset:
எரிசக்தி அமைச்சகம்
இந்தியாவில் எரிசக்தி தேவை பெருமளவில் அதிகரித்து வருவதால் என்டிபிசி தொடர்ந்து வளர்ச்சியடைவது அவசியம்; மின்சாரத் துறை அமைச்சர் திரு. ஆர்.கே.சிங்
‘’தேசிய அனல் மின் கழகம் என்டிபிசி, நமது நாட்டின் வளர்ச்சிக்கு மிகவும் அவசியமான மின்சாரத்தை அதிக அளவில் வழங்கும் சிறப்பு வாய்ந்த நிறுவனமாக திகழ்கிறது’’ என்று மத்திய மின்சாரம், புதிய மற்றும் புதுப்பிக்கத்தக்க எரிசக்தி துறை அமைச்சர் திரு.ஆர்.கே.சிங் இன்று கூறினார். என்டிபிசி நிறுவன தினத்தையொட்டி திரு சிங் உரையாற்றினார். நிறுவனத்தின் சாதனைகள், நிபுணத்துவம், எதிர்கால இலக்குகள் குறித்தும், இந்தியாவின் மின்தேவையைப் பூர்த்தி செய்வதில் நிறுவனத்தின் பங்கு பற்றியும் திரு சிங் தமது உரையில் விளக்கினார். கடந்த நிதியாண்டில், மாநிலங்களின் மின்தேவையை சுமார் 4500 கோடி ரூபாய் அளவுக்கு அளித்துள்ளதற்காக என்டிபிசி நிறுவனத்தைப் பாராட்டினார்.
என்டிபிசி தேசிய நிறுவனம் என்ற அளவைத் தாண்டி, மின் துறையில் மிகப்பெரிய பன்னாட்டு நிறுவனமாக வளர்ந்து, சர்வதேச நிறுவனமாக மாற தன்னை உயர்த்திக் கொள்ள வேண்டும் என்று திரு.சிங் வலியுறுத்தினார். நாட்டில் அதிகரித்து வரும் மின்சாரத் தேவைக்கு ஏற்ப, என்டிபிசி வளர்ச்சி அடைய வேண்டியது அவசியம் என்று தமது உரையில் அவர் அறிவுறுத்தினார். ஒவ்வொரு நாளும் ஏறக்குறைய ஒரு பில்லியன் யூனிட் மின்சாரத்தை தயாரிக்கும் என்டிபிசியின் மகத்தான சாதனையை அவர் சுட்டிக்காட்டினார்.
சிறப்பாக செயல்பட்டு வரும் என்டிபிசி மின் உற்பத்தி நிலையங்களுக்கு ஸ்வர்ண சக்தி விருதுகளையும்,திட்ட மேலாண்மை விருதுகளையும் திரு ஆர்.கே.சிங் வழங்கினார். ஷ்ரம் கவுசல் இணைய தளத்தையும் அவர் தொடங்கி வைத்தார்.
என்டிபிசி நிறுவன தினம் நொய்டாவில் உள்ள பொறியியல் அலுவலக வளாகத்தில் கொடியேற்றுதலுடன் தொடங்கியது. நிகழ்ச்சியில், என்டிபிசி தலைவர் மற்றும் மேலாண்மை இயக்குநர் திரு குர்தீப் சிங், மின்துறை அமைச்சகத்தின் கூடுதல் செயலரும், நிதி ஆலோசகருமான திரு ஆசிஷ் உபாத்யாயா, கூடுதல் செயலர் திரு விவேக் தேவாங்கன், என்டிபிசி இயக்குநர்கள் மற்றும் உயர் அதிகாரிகள் கலந்து கொண்டனர்.
------
(Visitor Counter : 201
தேர்தல் ஆணையம்
இந்திய குடியரசு துணைத் தலைவர் தேர்தல் 2022 
இந்த ஆண்டு ஆகஸ்ட் மாதம் 10 ஆம் தேதி இந்தியாவின் குடியரசு துணைத் தலைவராக இருக்கும் திரு வெங்கய்யா நாயுடு அவர்களின் பதவிக்காலம் முடிவடையவுள்ளது. இந்திய அரசியல் சாசனத்தின் 68 ஆவது பிரிவில், இந்திய குடியரசு துணைத் தலைவர் பதவிக்காலம் நிறைவுறுவதற்கு முன்னதாக தேர்தல் நடத்தப்பட வேண்டும் என்ற விதி உள்ளது.
இதற்காக, தேர்தல் ஆணையம் இன்று அதன் தலைவர் ராஜீவ் குமார் தலைமையில் கூடி, ஆலோசனை நடத்தியது. சுதந்திரமாகவும், வெளிப்படையாகவும் இந்த தேர்தலை நடத்தி முடிப்பதற்கான பொறுப்பு இந்திய தேர்தல் ஆணையத்திடம் உள்ளது. அரசியல் சாசன கடமையை நிறைவேற்றுவதற்கு அனைத்து நடவடிக்கைகளும் மேற்கொண்டு வருகிறது.
16 ஆவது குடியரசு துணைத் தலைவர் தேர்தல் அட்டவணையை வெளியிடுவதில் இந்திய தேர்தல் ஆணையம் பெருமிதம் கொள்கிறது என்று அந்த நிர்வாகம் வெளியிட்டுள்ள செய்திக் குறிப்பில் தெரிவிக்கப்பட்டுள்ளது. குடியரசுத் தலைவர் மற்றும் குடியரசு துணைத் தலைவர் தேர்தல்கள் சட்டம் 1952 ன் படி, குடியரசு துணைத் தலைவருக்கான தேர்தல் அறிவிக்கையை அவரது பதவிக்காலம் முடிவதற்கு 60 நாட்களுக்கு முன்பாக வெளியிடப்பட வேண்டும் என்று கூறப்பட்டுள்ளது.
இந்திய அரசியல் சாசனத்தின் 66 ஆவது பிரிவின் படி, குடியரசு துணைத் தலைவர் நாடாளுமன்றத்தின் இருஅவைகளின் உறுப்பினர்கள் வாக்களித்து தேர்ந்தெடுக்கப்படுகிறார். தற்போதைய 16 ஆவது குடியரசு துணைத் தலைவர் தேர்தலில் 233 மாநிலங்களவை உறுப்பினர்களும், 12 மாநிலங்களவை நியமன உறுப்பினர்களும், 543 மக்களவை உறுப்பினர்களும் வாக்களிக்க உள்ளனர். ஒட்டுமொத்தமாக நாடாளுமன்றத்தின் 788 உறுப்பினர்கள் இந்த தேர்தலில் வாக்களிக்கிறார்கள்.
இந்த தேர்தலுக்கான அறிவிக்கை ஜூலை 5 ஆம் தேதி வெளியிடப்படவுள்ளது. ஜூலை 19 ஆம் தேதி வேட்பு மனுதாக்கல் செய்ய இறுதிநாள். 20 ஆம் தேதி மனுக்கள் பரிசீலனை செய்யப்படும். 22 ஆம் தேதி வேட்பு மனுவை திரும்பப் பெறுவதற்கான இறுதிநாள்.
ஒன்றுக்கும் மேற்பட்ட வேட்பு மனுக்கள் தாக்கல் செய்யப்பட்டிருக்கும் பட்சத்தில் ஆகஸ்ட் மாதம் 6 ஆம் தேதி சனிக்கிழமை அன்று வாக்குப்பதிவு நடைபெறும். அன்று காலை 10 மணி முதல் மாலை 5 மணி வரை வாக்குப்பதிவு நடத்தப்படுகிறது. இப்படி வாக்குப்பதிவு நடத்தப்பட்டால் அதன் எண்ணிக்கையும் ஆகஸ்ட் மாதம் 6 ஆம் தேதியே நடைபெறும்.
பிரதமர் அலுவலகம்
திரு அடல் பிகாரி வாஜ்பாயின் பிறந்தநாளை முன்னிட்டு பிரதமர் மரியாதை
முன்னாள் பிரதமர் திரு அடல் பிகாரி வாஜ்பாயின் பிறந்தநாளை முன்னிட்டு பிரதமர் திரு நரேந்திர மோடி அவருக்கு மரியாதை செலுத்தியுள்ளார். திரு அடல் பிகாரி வாஜ்பாய் குறித்த தமது கருத்துக்களையும் திரு மோடி பகிர்ந்தார்.
ட்விட்டர் பதிவில் அவர் தெரிவித்ததாவது:
“அடல் அவர்களது பிறந்தநாளை முன்னிட்டு அவரை வணங்குகிறேன். இந்தியாவிற்கு அவர் அளித்த பங்களிப்பு மறக்க இயலாதது. அவரது தலைமைத்துவமும், தொலைநோக்குப் பார்வையும் கோடிக்கணக்கான மக்களுக்கு ஊக்கமளிக்கிறது.”
குடியரசுத் தலைவர் செயலகம்
பத்திரிகை குறிப்பு
புதுதில்லியில் அன்று காலை 10.45 மணி அளவில் குடியரசுத் தலைவர் மாளிகையில் நடைபெற்ற விழாவில் நீதிபதி திரு. ரஞ்சன் கோகோய் உச்சநீதிமன்றத்தின் தலைமை நீதிபதியாகப் பதவி ஏற்றார். குடியரசுத் தலைவர் முன்னிலையில் அவர் பதவிப் பிரமாணம் ஏற்றுக்கொண்டார்.
மத்திய பணியாளர் தேர்வாணையம்
ஜூன் 5-ம் தேதி கூட்டத்திற்குப் பின்னர் புதிய தேர்வுகள் பட்டியலை மத்திய பணியாளர் தேர்வாணையம் வெளியிடும்
கொவிட்-19 பரவல் காரணமாக அமல்படுத்தப்பட்டுள்ள நாடு தழுவிய மூன்றாவது கட்ட ஊரடங்கு கட்டுப்பாடுகளுக்குப் பின்பு நிலவும் சூழல் குறித்து ஆய்வு செய்வதற்காக, மத்திய பணியாளர் தேர்வு ஆணையம்  இன்று சிறப்பு கூட்டம் ஒன்றை நடத்தியது. பல்வேறு கட்டுப்பாடுகள் நீடிப்பது குறித்து கவனத்தில் கொண்ட ஆணையம், தற்போதைய சூழலில் தேர்வுகள் மற்றும் நேர்காணல்களை நடத்துவது இயலாத காரியம் என்ற முடிவுக்கு வந்துள்ளது.
இருப்பினும், மத்திய, மாநில அரசுகள் அறிவித்துள்ள முன்னேற்றமான தளர்வுகளைக் கருத்தில் கொண்டு, நான்காம் கட்ட ஊரடங்கிற்குப் பின்னர், மீண்டும் ஒரு ஆய்வுக் கூட்டத்தை நடத்துவது என ஆணையம் முடிவெடுத்துள்ளது. கடந்த இரண்டு மாதங்களாக தள்ளிவைக்கப்பட்ட பல்வேறு தேர்வுகள், நேர்காணல்கள் குறித்து தேர்வர்களுக்கு தெளிவான அறிவிப்பை வெளியிடுவதைக் கருத்தில் கொண்டு, வரும் ஜூன் மாதம் 5-ம் தேதி நடைபெறவுள்ள அடுத்த கூட்டத்தில், மாற்றியமைக்கப்பட்ட தேர்வுகள் அட்டவணையை ஆணையம் வெளியிடும். ஜூன் 5-ம் தேதி நடைபெறும் ஆணையத்தின் கூட்டத்திற்குப் பின்னர், விரிவான புதிய தேர்வு அட்டவணை யுபிஎஸ்சி வலைதளத்தில் வெளியிடப்படும்.
சிறுபான்மையினர் நலன் அமைச்சகம்
இந்திய சுதந்திரத்தின் 75 ஆண்டுகளை கொண்டாடும் ‘அம்ரித் மகோத்சவத்தின்’ கீழ் 75 ‘ஹுனார் ஹாட்’ நடத்தப்படும்: திரு முக்தார் அப்பாஸ் நக்வி
இந்திய சுதந்திரத்தின் 75 ஆண்டுகளை கொண்டாடும் ‘அம்ரித் மகோத்சவத்தின்’ கீழ் நாடு முழுவதும் நடத்தப்படவிருக்கும் 75 ‘ஹுனார் ஹாட்’ மூலம் 7.50 லட்சம் கைவினைக் கலைஞர்களுக்கு வேலைவாய்ப்புகளை வழங்க இலக்கு நிர்ணயிக்கப்பட்டுள்ளதாக சிறுபான்மை நலன் அமைச்சர் திரு முக்தார் அப்பாஸ் நக்வி கூறினார்.
மத்திய சிறுபான்மை நலன் அமைச்சகத்தின் ‘வக்ப் தரக்கியாட்டி திட்டம்’ மற்றும் ‘பிரதமரின் ஜன் விகாஸ் திட்டம்’ ஆகியவற்றின் கீழ் நாடு முழுவதும் உள்ள காலி வக்ப் இடங்களில் ‘அம்ரித் மகோத்சவ் பூங்காக்கள் அமைக்கப்படும் என்று திரு நக்வி கூறினார்.
‘உள்ளூர் பொருட்களுக்கு ஊக்கம்’ எனும் உறுதிப்பாட்டுடன் நாடு முழுவதும் நடத்தப்படவிருக்கும் 75 ‘ஹுனார் ஹாட்’ மூலம் ஒவ்வொரு பகுதியிலும் இருக்கும் கைவினைக் கலைஞர்கள் தங்களது பொருட்களை காட்சிப்படுத்தலாம் என்று அவர் தெரிவித்தார்.
‘ஹுனார் ஹாட்’-டில் ‘பவார்ச்சிகானா’ எனும் பிரிவு இருக்குமென்றும், அதில் நிபுணர்கள் சமைக்கவிருக்கும் நாட்டின் பல்வேறு பகுதிகளின் உணவு வகைகளை மக்கள் சுவைக்கலாம் என்றும் அமைச்சர் கூறினார். ஒவ்வொரு மாலையும் ‘ஹுனார் ஹாட்’-டில் புகழ்பெற்ற கலைஞர்களால் கலை நிகழ்ச்சிகள் நடத்தப்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1746351
நித்தி ஆயோக்
மாற்றத்தை விரும்பும் மாவட்டங்களுக்கு தொழில் நிறுவனங்களின் சமூக பொறுப்புணர்வு நிதியை வழங்குவதற்கான வாய்ப்புகளை ஆராய மாநாடு
மாற்றத்தை விரும்பும் மாவட்டங்களுக்கு மத்திய அரசின் பொதுத்துறை நிறுவனங்களின், சமூகப் பொறுப்புணர்வு நிதியை வழங்குவதற்கான வாய்ப்புகளை ஆராய, நிதி ஆயோக் அமைப்பு மற்றும் பொது நிறுவனங்கள் துறை சார்பில் புதுதில்லியில் இன்று  மாநாடு நடைபெற்றது. நிதி ஆயோக் அமைப்பின் தலைமைச் செயல் அதிகாரி திரு. அமிதாப் காந்த், பொது நிறுவனங்கள் துறை செயலாளர் திருமதி. சீமா பகுகுணா, சுகாதாரம் மற்றும் குடும்ப நலத்துறை செயலாளர் திருமதி. ப்ரீத்தி சுதன், பள்ளிக் கல்வி மற்றும் எழுத்தறிவித்தல் துறை செயலாளர் திருமதி. ரீனா ராய் உள்ளிட்ட அரசு உயரதிகாரிகள் இந்த மாவட்டத்தில் கலந்து கொண்டனர். மத்திய பொதுத்துறை நிறுவனங்களின் தலைவர்கள், மேலாண் இயக்குநர்கள் மற்றும் சமூக பொறுப்புணர்வு நிதியை நிர்வகிக்கும் இயக்குநர்கள் 150 பேரும், உயரதிகாரிகளும் இம்மாநாட்டில் பங்கேற்று, மாற்றத்தை விரும்பும் மாவட்டங்கள்மீது நேரடி கவனம் செலுத்துவது குறித்து விரிவாக விவாதித்தனர்.
மாற்றத்தை விரும்பும் மாவட்டங்களுக்கு, கல்வி, சுகாதாரம், ஊட்டச்சத்து உள்ளிட்ட துறைகளுக்குத் தேவையான நிதிக்காக, சமூகப் பொறுப்புணர்வு நிதியின் பெரும்பகுதியை வழங்குவதற்கான நடைமுறைகளை ஏற்படுத்துவது குறித்தும் விவாதிக்கப்பட்டது.
கூட்டத்தில் சிறப்புரையாற்றிய நிதி ஆயோக் அமைப்பின் தலைமைச் செயல் அதிகாரி திரு. அமிதாப் காந்த், இந்தியாவில் புவியியல் அடிப்படையிலான மாற்றத்தை ஏற்படுத்த அதிக முதலீடு செய்வதன் மூலம், மனித வளர்ச்சிப் பட்டியலில் மேம்பட்ட பலனை காணமுடியும் என்றும் தெரிவித்தார்.
கூடுதல் விவரங்களுக்கு www.pib.nic.in என்ற வலைதளத்தைப் பார்க்கவும்.
--------
(Visitor Counter : 109
விவசாயத்துறை அமைச்சகம்
உயர் மதிப்பு பயிர் வகைகளை பயிரிடுதல்
மக்களவையில் கேள்வி ஒன்றுக்கு எழுத்துப்பூர்வமாக பதிலளித்த வேளாண் மற்றும் விவசாயங்கள் நலத்துறை அமைச்சர் திரு நரேந்திர சிங் தோமர் கீழ்காணும் தகவல்களை வழங்கினார்.
அதிக மதிப்புள்ள பயிர்கள் எனப்படுபவை முக்கியமாக தோட்டக்கலைப் பயிர்களான பழங்கள், பூக்கள், மசாலாப் பொருட்கள், காய்கறிகள் மற்றும் நறுமணத் தாவரங்கள் போன்றவை ஆகும்.
இந்த தோட்டக்கலைப் பயிர்களில் பெரும்பாலானவற்றின் உற்பத்தி மற்றும் நிகர வருமானத்தின் மதிப்பு அதிகமாக உள்ளது. பழங்கள், காய்கறிகள், வேர் மற்றும் கிழங்கு பயிர்கள், காளான்கள், மசாலாப் பொருட்கள், பூக்கள், நறுமணச் செடிகள், தென்னை, ஆகியவற்றை உள்ளடக்கிய தோட்டக்கலைத் துறையின் முழுமையான வளர்ச்சிக்காக 2014-ம் ஆண்டு மத்திய அரசு நிதியுதவியுடன் கூடிய தோட்டக்கலைத் துறையின் ஒருங்கிணைந்த மேம்பாட்டுக்கான இயக்கம் தொடங்கப்பட்டது.
ஒவ்வொரு மாநிலம்/பிராந்தியத்தின் ஒப்பீட்டு நன்மைகள் மற்றும் அவற்றின் மாறுபட்ட வேளாண் பருவநிலை அம்சங்கள் ஆகியவற்றின் அடிப்படையில் ஆராய்ச்சி, தொழில்நுட்ப மேம்பாடு, விரிவாக்கம், அறுவடைக்குப் பிந்தைய மேலாண்மை, செயலாக்கம் மற்றும் சந்தைப்படுத்தல் உள்ளிட்ட பிராந்திய அடிப்படையிலான வேறுபட்ட உத்திகள் மூலம் தோட்டக்கலை உற்பத்தியை மேம்படுத்துதல், விவசாயிகளின் வருமானத்தைப் பெருக்குதல் மற்றும் ஊட்டச்சத்து பாதுகாப்பை வலுப்படுத்துதல் ஆகிவை இத்திட்டத்தின் கீழ் மேற்கொள்ளப்படுகின்றன.
பொது, தனியார் மற்றும் கூட்டுறவுத் துறைகளில் இருந்து முதலீடுகளை ஊக்குவிக்கவும், தோட்டக்கலைத் துறையின் வளர்ச்சியில் புதுமையான தொழில்நுட்பங்களைச் சேர்க்கவும் பல்வேறு கூறுகளின் கீழ் உதவிகள் வழங்கப்பட்டு வருகின்றன.
தோட்டக்கலைத் துறையின் ஒருங்கிணைந்த மேம்பாட்டுக்கான இயக்கத்தின் கீழ் 2016-17-ம் ஆண்டு ரூ 1620 கோடியும், 2017-18-ம் ஆண்டு ரூ 2329.13 கோடியும், 2018-19-ம் ஆண்டு ரூ 2546.30 கோடியும், 2019-20-ம் ஆண்டு ரூ 2209.57 கோடியும், 2020-21-ம் ஆண்டு ரூ 2160.26 கோடியும் ஒதுக்கீடு செய்யப்பட்டுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1810905
மின்னணு மற்றும் தகவல் தொழில்நுட்பம்
குடும்பத் தலைவரின் ஒப்புதலோடு ஆதாரில் முகவரி மாற்றம்: புதிய வசதி அறிமுகம்
குடும்பத் தலைவரின் சம்மதத்தோடு, குடியிருப்பவர்கள் இணைய வழியாக ஆதாரில் முகவரியை மாற்றி அமைக்கும் முறையை இந்திய தனித்துவ அடையாள ஆணையம் அறிமுகப்படுத்தியுள்ளது.
ஆதார் அட்டையில் முகவரியை மாற்றி அமைப்பதற்கு தங்கள் பெயரில் போதுமான ஆவணங்கள் இல்லாத குடியிருப்போரின் உறவினருக்கு  இந்த புதிய முறை மிகவும் பயனுள்ளதாக இருக்கும்.
விண்ணப்பதாரருக்கும், குடும்பத் தலைவருக்கும் இடையேயான உறவை குறிப்பிட்டு, அவர்களது பெயர்கள், ரேஷன் அட்டை, மதிப்பெண் சான்றிதழ், திருமண சான்றிதழ், கடவுச்சீட்டு போன்ற ஆவணங்களை ஆதாரமாக சமர்ப்பித்து இதற்கு விண்ணப்பிக்கலாம். மேற்குறிப்பிட்ட உறவுமுறைக்கான ஆதார ஆவணம் இல்லாதபட்சத்தில், இந்திய தனித்துவ அடையாள ஆணையம் வழங்கியுள்ள குறிப்பிட்ட வடிவத்தில் குடும்பத் தலைவரால் ஒப்புதல் அளிக்கப்பட்ட சுய சான்றிதழைப் பயன்படுத்தலாம்.
தற்போது நிலுவையில் உள்ள இருப்பிடச் சான்று ஆவண வசதியுடன், இந்த முறை கூடுதலாக சேர்க்கப்பட்டுள்ளது. 18 வயதிற்கு மேற்பட்ட எந்த ஒரு நபரும் குடும்பத் தலைவராகக் கருதப்படுவதோடு, தமது முகவரியை உறவினர்களுடன் இதற்காக பகிர்ந்து கொள்ளலாம்.
இணைய வழியாக முகவரியை மாற்றும் வேளையில் https://myaadhaar.uidai.gov.in/ என்ற தளத்தில் இந்த தேர்வை ஒருவர் பயன்படுத்தலாம். அதன் பிறகு, குடும்பத் தலைவரின் ஆதார எண்ணை சரிபார்த்தல் நடைமுறைக்காக பதிவு செய்ய வேண்டும். பின்பு, உறவுமுறை ஆவணச் சான்றை குடியிருப்போர் பதிவேற்றம் செய்ய வேண்டும்.
இந்த சேவையை பயன்படுத்துவதற்கு கட்டணமாக ரூ. 50 செலுத்தப்பட வேண்டும். கட்டணம் செலுத்தப்பட்ட பிறகு குடும்பத் தலைவருக்கு இது குறித்த குறுஞ்செய்தி அனுப்பப்படும். அறிவிக்கை கிடைத்த நாளிலிருந்து 30 நாட்களுக்குள் மேல் குறிப்பிட்ட இணையதளத்தில் குடும்பத் தலைவர் தமது ஒப்புதலை தெரிவிக்க வேண்டும்.
குறிப்பிட்ட 30 நாட்களுக்குள் இந்த கோரிக்கையை குடும்பத் தலைவர் நிராகரித்தாலோ, அல்லது தமது முகவரியை பகிர்ந்து கொள்ள விருப்பம் தெரிவிக்காவிட்டாலோ, சம்பந்தப்பட்ட விண்ணப்பம் நிறுத்தப்படும். இது சம்பந்தமான தகவல், விண்ணப்பித்தவருக்கு குறுஞ்செய்தி மூலம் தெரிவிக்கப்படும். இது போன்ற சூழ்நிலையில் விண்ணப்பதாரர் செலுத்திய கட்டணம் திருப்பித் தரப்பட மாட்டாது.
•••••••••••
(Visitor Counter : 774
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 113.68 கோடியைக் கடந்தது
நாட்டில் கடந்த 24 மணி நேரத்தில் 67,82,042 தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்தக் கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 113.68 கோடியைக்  கடந்தது. 1,16,73,459 அமர்வுகள் மூலம் இந்தச் சாதனைப் படைக்கப்பட்டுள்ளது.
கடந்த 24 மணி நேரத்தில் 12,134 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,38,73,890 ஆக அதிகரித்துள்ளது.
இதைத் தொடர்ந்து குணமடைந்தோர் விகிதம் தற்போது 98.28 சதவீதமாக உள்ளது.
மத்திய, மாநில அரசுகளின் கூட்டு முயற்சிகளால், தினசரி கொவிட் பாதிப்பு தொடர்ந்து 143 நாட்களாக 50,000-க்கும் கீழ் உள்ளது. கடந்த 24 மணி நேரத்தில் 10,197 பேருக்குப் புதிதாகத் தொற்று ஏற்பட்டுள்ளது.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 1,28,555 ஆக உள்ளது; கடந்த 527 நாட்களில் இது குறைந்த அளவு. நாட்டில் கொவிட் சிகிச்சை பெறுபவர்களின் மொத்த விகிதம் தற்போது 0.37 சதவீதமாக உள்ளது; 2020 மார்ச் மாதத்திற்குப்பின் இது குறைந்த அளவு.
கடந்த 24 மணி நேரத்தில் 12,42,177 கொவிட் பரிசோதனைகள் செய்யப்பட்டன. இதுவரை சுமார் 62.70 கோடி கொவிட் பரிசோதனைகள்  செய்யப்பட்டுள்ளன.
வாராந்திரத் தொற்று உறுதி கடந்த 54 நாட்களில் 2 சதவீதத்திற்கும் குறைவாக நீடித்து, தற்போது 0.96 சதவீதமாக உள்ளது. தினசரித் தொற்று விகிதம் 0.82 சதவீதமாக பதிவாகியுள்ளது. இந்த எண்ணிக்கை தொடர்ந்து 79 நாட்களாக 3 சதவீதத்திற்குக் கீழே 44 நாட்களாக 2 சதவீதத்திற்குக் குறைவாகவும் உள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1772447
(Visitor Counter : 148
பிரதமர் அலுவலகம்
பிர் சிலராயின் பிறந்தநாள் அன்று பிரதமர் அவரை நினைவுகூர்ந்தார்
தலைசிறந்த பிர் சிலராயின் பிறந்தநாள் அன்று பிரதமர் திரு. நரேந்திர மோடி அவரை நினைவுகூர்ந்தார்.
"தீரம் மற்றும் தேசப்பற்றுக்கு எடுத்துக்காட்டாக தலைசிறந்த பிர் சிலராய் திகழ்ந்தார்.
மிகச்சிறந்த வீரரான அவர் மக்களுக்காகவும் தாம் மிகவும் நேசித்த கொள்கைகளுக்காகவும் போராடினார். அவரது வீரம் எதிர்வரும் தலைமுறைகளுக்கு தொடர்ந்து ஊக்கம் அளிக்கும்.
அவரது பிறந்த தினத்தன்று அவரை நினைவு கூர்கிறேன்," என்று டிவிட்டர் பதிவொன்றில் பிரதமர் கூறினார்.
பிரதமர் அலுவலகம்
நவ்ரோஸ் புத்தாண்டையொட்டி நாட்டு மக்களுக்கு பிரதமர் வாழ்த்து
நவ்ரோஸ் புத்தாண்டை முன்னிட்டு நாட்டு மக்களுக்கு பிரதமர் திரு நரேந்திர மோடி தமது வாழ்த்துகளை தெரிவித்துக் கொண்டுள்ளார்.
“நவ்ரோஸ் புத்தாண்டு வாழ்த்துகள்! இந்த ஆண்டு அனைவருக்கும் மகிழ்ச்சி, சிறப்பான ஆரோக்கியம் மற்றும் செழிப்பு நிறைந்ததாக இருக்க வேண்டும் என்று பிரார்த்திக்கிறேன்”, என்று பிரதமர் விடுத்துள்ள சுட்டுரைச் செய்தியில் குறிப்பிட்டுள்ளார்.
தகவல் மற்றும் ஒலிபரப்பு அமைச்சகம்
திரைப்படத் துறையில் சர்வதேச நாடுகளுடன் கூட்டுத் தயாரிப்புக்கும், ஒத்துழைப்புக்குமான வாய்ப்புகளை இந்தியா கண்டறிந்துள்ளது
மத்திய தகவல் ஒலிபரப்பு அமைச்சகத்தின் இணைச் செயலாளர்  திருமதி டி.சி.ஏ. கல்யாணி, திரைப்பட விழாக்கள் இயக்குனரகத்தின் கூடுதல் தலைமை இயக்குனர் திரு. சைதன்ய பிரசாத் உள்ளிட்ட இந்திய தூதுக்குழுவின் உறுப்பினர்கள் ஐரோப்பிய திரைப்பட சந்தையின் பிரதிநிதிகளை சந்தித்தனர். இந்தத் தூதுக்குழுவினரும், இஎஃப்எம் பிரதிநிதிகளும் முக்கியத்துவம் வாய்ந்த 51-ஆவது இந்திய சர்வதேச திரைப்பட விழா  குறித்து விரிவாக விவாதித்தனர். ‘திரைப்படம் எடுப்பதை எளிதாக்குவதை’ உறுதிப்படுத்த ஒற்றைச்சாளர முறையிலான திரைப்படத் தயாரிப்பு உதவி அலுவலகம், இந்தியாவில் படப்பிடிப்பு நடத்துவதற்கு இணையதளம் மூலம் விண்ணப்பிக்க www.offo.gov.in என்ற இணையப்பக்கம் உள்ளிட்ட மத்திய அரசின் அண்மைக்கால கொள்கை முன்முயற்சிகள் உள்ளிட்ட விஷயங்கள் விவாதிக்கப்பட்டன.
பின்னர், இந்தியக் குழுவினர் ஐரோப்பிய திரைப்பட சந்தையின் இயக்குனர் திரு. மத்தீஜீஸ் வூட்டர் நால்-ஐ சந்தித்தனர். இஎஃப்எம் அமைப்பில் இருப்பவர்கள் 51-ஆவது இந்திய சர்வதேச திரைப்பட விழாவில் பங்கேற்பது குறித்து தீவிரமாகப் பரிசீலித்து வருகிறார்கள் என திரு.நால் கூறினார்.
இந்திய சர்வதேச திரைப்பட விழா 2020-ல் ஒத்துழைப்புக்கான சாத்தியங்கள் குறித்து ரெயின்டன்ஸ் மற்றும் எடின்பர்க் திரைப்பட விழாக்களின் பிரதிநிதிகள் பேச்சு நடத்தினர். இந்தியாவின் முக்கியமான திரைப்பட விழாக்களில் இணைந்து பணியாற்றுவது குறித்தும் அவர்கள் விவாதித்தனர். இந்திய சர்வதேச திரைப்பட விழா 2020-ல் பங்கேற்கவும், ஆதரிக்கவும் மிஃபா அமைப்பின் தலைவர் திருமதி என்க்ரெனாஸ் விருப்பம் தெரிவித்தார். க்ரியேடிவ் யூரோப் மீடியாவைச் சேர்ந்த பிரதிநிதிகள், இந்தியாவுடன் பணியாற்றுவதில் ஆர்வம் தெரிவித்தனர். இந்தியா – ஐரோப்பிய கூட்டுத் தயாரிப்பு உடன்பாடுகள் ஊக்குவிப்புத் திட்டங்கள் உள்ளிட்டவை பற்றி விவாதித்தனர்.
ஜெர்மனியின் பெர்லின் நகரில் தற்போது நடைபெற்றுவரும் பெர்லின் சர்வதேச திரைப்பட விழா 2020-ல் இந்தியத் தொழில்கள் கூட்டமைப்புடன் இணைந்து தகவல் ஒலிபரப்பு அமைச்சகம் பங்கேற்றுள்ளது. வெளிநாடுகளில் இந்திய சினிமா சந்தையை பிரபலப்படுத்தவும், புதிய வணிக வாய்ப்புகளுக்கு உதவி செய்யவும் இந்தத் திரைப்பட விழாவில் இந்திய அரங்கு ஒன்றும் அமைக்கப்பட்டுள்ளது.
நிதி அமைச்சகம்
புதிய நேரடி வரிச்சட்டத்தை உருவாக்க பணிக்குழு
1961 ஆம் ஆண்டு வருமான வரிச் சட்டத்தை மறு ஆய்வு செய்யவும், நாட்டின் பொருளாதார தேவைகளுக்கு ஏற்ற புதிய நேரடி வரிச் சட்டத்தை உருவாக்கவும், மத்திய அரசு 2017 நவம்பரில் பணிக்குழு ஒன்றை அமைத்துள்ளது.
இது தொடர்பான முந்தைய உத்தரவில் சிறிய மாற்றம் செய்து, மத்திய நேரடி வரிகள் வாரிய உறுப்பினர்  திரு. அகிலேஷ் ரஞ்சன், பணிக்குழுவின் அமைப்பாளராக நியமிக்கப்பட்டுள்ளார். பணிக்குழுவின் மற்ற உறுப்பினர்களில் எந்த மாற்றமும் இல்லை. இந்தப் பணிக்குழு அதன் அறிக்கையை 2019 பிப்ரவரி 28-க்குள் அரசிடம் தாக்கல் செய்யும்.
ரெயில்வே அமைச்சகம்
185 டேங்கர்களில் 2960 மெட்ரிக் டன்னுக்கும் அதிகமான திரவ மருத்துவப் பிராணவாயுவை பல்வேறு மாநிலங்களுக்கு ஆக்சிஜன் எக்ஸ்பிரஸ்கள் விநியோகித்தன
அனைத்து சவால்களையும் வெற்றிகரமாக சந்தித்து நாட்டின் பல்வேறு மாநிலங்களுக்கு திரவ மருத்துவ ஆக்சிஜனை இந்திய ரயில்வே தொடர்ந்து கொண்டு சேர்த்து வருகிறது.
இது வரை சுமார் 2960 மெட்ரிக் டன் திரவ மருத்துவ ஆக்சிஜனை 185 டேங்கர்களில் நாடு முழுவதும் உள்ள பல்வேறு மாநிலங்களுக்கு இந்திய ரயில்வே கொண்டு சேர்த்துள்ளது.
47 ஆக்சிஜன் எக்ஸ்பிரஸ்கள் தங்களது பயணத்தை நிறைவு செய்துள்ள நிலையில், தேவையுள்ள மாநிலங்களுக்கு திரவ மருத்துவ ஆக்சிஜனை மிகவும் குறைந்த கால அவகாசத்தில் கொண்டு சேர்ப்பதை இந்திய ரயில்வே தனது நோக்கமாகக் கொண்டுள்ளது.
இந்த செய்திக் குறிப்பு தயாராகிக் கொண்டிருக்கும் நேரம் வரை, கீழ்காணும் அளவில் மருத்துவ ஆக்சிஜனை பல்வேறு மாநிலங்களுக்கு இந்திய ரயில்வே கொண்டு சேர்த்துள்ளது- மகாராஷ்டிரா , உத்தரப்பிரதேசம் , மத்தியப்பிரதேசம் , தில்லி , ஹரியானா  மற்றும் தெலங்கானா .
தற்சமயம் 18 டேங்கர்களில் எடுத்து செல்லப்பட்டுக் கொண்டிருக்கும் 260 டன் திரவ மருத்துவ ஆக்சிஜன், மகாராஷ்டிரா, ஹரியானா மற்றும் தில்லியை விரைவில் சென்றடையும். மிகவும் துடிப்பான முறையில் ஆக்சிஜன் விநியோகிக்கப்பட்டு, தகவல்கள் உடனுக்குடன் பதிவேற்றப்படுகின்றன. இன்று இரவு இன்னும் அதிக அளவில் ஆக்சிஜன் எக்ஸ்பிரஸ்கள் தங்களது பயணங்களைத் தொடங்கவிருக்கின்றன.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
தனியார் மருத்துவர்களிடமிருந்து கோவிட் தொற்று குறித்த தகவல்களை மத்திய அமைச்சர் ஜிதேந்திர சிங் கேட்டறிந்தார்.
நாடு முழுவதும் உள்ள தனியார் மருத்துவர்களிடமிருந்து கோவிட் தொற்று குறித்த தகவல்களை மத்திய அமைச்சர் டாக்டர் ஜிதேந்திர சிங் இன்று  கேட்டறிந்தார்.
ஒன்றரை மணி நேரம் நடைபெற்ற இணையவழிக் கருத்தரங்கில் சென்னை, புது தில்லி, மும்பை, நாக்பூர், பாட்னா, கோடா, ஈரோடு ஆகிய நகரங்களைச் சேர்ந்த தனியார் மருத்துவர்கள், மருத்துவ வல்லுநர்கள் மத்திய அமைச்சருடன் கலந்துரையாடினர். அப்போது, கோவிட் குறித்த தகவல்களை மருத்துவ நிபுணர்கள் பகிர்ந்து கொண்டனர்.
கூட்டத்திற்குத் தலைமை வகித்த டாக்டர் ஜிதேந்திர சிங் கொரோனா நோய்த் தொற்றுக்கு எதிராக போர்க்கால அடிப்படையில், இந்திய மருத்துவர்களும் நிபுணர்களும் அரும்பாடுபட்டு வருவதையும், தக்க தருணத்தில் உரிய வகையில் செயல்பட்டதையும் பாராட்டினார். இக்கட்டான சூழ்நிலையில் இந்தியாவில் உள்ள மருத்துவத் துறையினரும் சுகாதாரக் காப்பீட்டுக் கட்டமைப்பும் குறுகிய காலத்தில் தக்க வகையில் செயல்பட்டு தங்களது திறனையும் ஆற்றலையும் உலகுக்கு எடுத்துக் காட்டியுள்ளனர். சமுதாயத்திற்கு தங்களது கடமைகளை உரிய வகையில் ஆற்றியுள்ளனர்.
மருத்துவ மேலாண்மையில் அதிதிறன் கொண்ட நுண்ணுயிர் எதிர்ப்பு மருந்துகள் வருவதற்கு முன்பே 1970, 1980ஆம் ஆண்டுகள் வரையில் மருந்துகள் இல்லாமல் தூய்மை, சுகாதாரம் ஆகிய நடைமுறைகள் கடைப்பிடிக்கப்பட்டு வந்தன. இந்நிலையில், இந்திய மருத்துவர்கள் இத்தகைய தொற்று மற்றும் பரவக்கூடிய நோய்களைக் கையாள்வதில் மேலைநாட்டு மருத்துவர்களை விட சிறந்து விளங்குகின்றனர்.
இந்த இணையவழிக் கருத்தரங்குக்கு நெறியாளராக தமிழகத்தைச் சேர்ந்த டாக்டர் ஏ. முருகானந்தம் இருந்தார். அவர் பேசுகையில், ஆரோக்கியசேது குறித்து பரவலாகத் தெரிவிக்கப்பட வேண்டும். அதைப் போல், நோய்த் தடுப்பில் இந்திய வழிமுறைகளைப் பிரபலப்படுத்த வேண்டும். இந்தியாவில், குறிப்பாகத் தென்னகத்தில் உள்ள மருத்துவமனைகளில் கடைப்பிடிக்கப்படும் இந்திய மருத்துவக் காப்பீட்டு முறைக்கு ஊக்கம் அளித்தல் ஆகியவற்றில் கவனம் செலுத்த வேண்டும் என்றார்.
அமைச்சர் ஜிதேந்தர் சிங் பேசுகையில், தடுப்பு மற்றும் முன்னெச்சரிக்கை நடவடிக்கைகளில் தற்போது கவனம் செலுத்த வேண்டியது நமது முன்னே உள்ள சவால். அத்துடன் எல்லாக் காலத்திலும் நோய்த்தொற்றை எதிர்கொள்ளத் தயார்நிலையும் தேவை என்று அமைச்சர் வலியுறுத்தினார்.
இந்நிலையல், சிறப்பு மிக்க தனித்தன்மை கொண்ட ஆயுஷ்மான் பாரத் காப்பீட்டுத் திட்டம் ஆகியவற்றைச் சுட்டிக் காட்டிய அமைச்சர், இதை விரிவுபடுத்துவது குறித்தும், அனைத்தையும் உள்ளடக்கியதாக்குவது குறித்தும் சுட்டிக் காட்டினார்.
நிகழ்ச்சியில் பங்கேற்ற பல்வேறு மருத்துவ நிபுணர்கள் தனியார் மருத்துவத் துறையில் ஒழுங்குமுறைகளைத் தளர்த்தலாம் என யோசனை கூறினர். அதைப் போல் உரிமம் பெறாத மருத்துவர்களையும் கட்டுப்படுத்த நடவடிக்கை தேவை என்று வலியுறுத்தினர். தேவையில்லாத சில நடைமுறைகளைக் கைவிடலாம் என்றும் அதன் மூலம் இளைய மருத்துவர்கள் தனியார்-அரசு கூட்டில் அமைந்த மருத்துவ கிளினிக்குகளை அமைக்க இளைய மருத்துவர்களுக்கு ஊக்கம் அளிக்கலாம் என்றும் யோசனை கூறினர்.
(Visitor Counter : 154
குடியரசுத் தலைவர் செயலகம்
மதுபானம் & போதைப் பொருள் பயன்பாடு தடுப்புத் துறையில் சிறப்பாக பணியாற்றியவர்களுக்கான தேசிய விருதுகளை குடியரசுத் தலைவர் வழங்கினார்
சர்வதேச போதைப் பொருள் மற்றும் சட்டவிரோதக் கடத்தல் எதிர்ப்பு தினத்தை ஒட்டி, புதுதில்லியில் இன்று  நடைபெற்ற நிகழ்ச்சியில், மதுபானம் & போதைப் பொருள் பயன்பாடு தடுப்புத் துறையில் சிறப்பாக பணியாற்றியவர்களுக்கான தேசிய விருதுகளை குடியரசுத் தலைவர் திரு. ராம் நாத் கோவிந்த் வழங்கினார்.
நிகழ்ச்சியில் பேசிய குடியரசுத் தலைவர், போதைப் பொருள் மற்றும் மதுபானப் பழக்கத்திற்கு அடிமையாதல், தனிநபர், குடும்பம் மற்றும் சமுதாய ரீதியாக, சுகாதாரம், கலாச்சாரம், வளர்ச்சி மற்றும் அரசியல் துறைகளில் எதிர்மறை விளைவுகளை ஏற்படுத்துவதாகக் கூறினார். போதைப் பழக்கத்திற்கு அடிமையாவது, வறுமையை ஏற்படுத்துவதுடன், நாட்டின் பாதுகாப்பு, வளர்ச்சி மற்றும் பொதுமக்கள் நலனுக்கான இலக்குகளை நிறைவேற்றுவதில் சவாலாகத் திகழ்கிறது என்றும் குடியரசுத் தலைவர் திரு. ராம் நாத் கோவிந்த் தெரிவித்தார்.
மேலும் விவரங்களை அறிய www.pib.nic.in என்ற இணையதளத்தைக் காணவும்.
--------
(Visitor Counter : 112